《苔钱》
明代·梁以壮

苔钱因雨长，春富薄朱门。翠浅晨加色，园添夜见痕。

岂能化蝴蝶，飞去恋花魂。自足娱幽寂，谁将势利论。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。